《五月初十日病体少甦》
元代·方回

仙棋一局烂樵柯，尘世纷纷梦幻多。
病起镜中非复我，愁来酒外更无它。
逍遥悟解参庄叟，矍铄形容谢伏波。
忽省明朝又生日，暮年归计欲如何。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。